CELEX: 32006D0284
Language: mt
Date: 2006-04-12 00:00:00
Title: Deċiżjoni tal-Kummissjoni tat- 12 ta' April 2006 li temenda d-Deċiżjoni 2003/526/KE fir-rigward tal-miżuri għall-kontroll tad-deni klassiku tal-ħnieżer fil-Ġermanja (innotifikata taħt dokument numru C(2006) 1521) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               600
            
         DEĊIŻJONI TAL-KUMMISSJONI
   tat-12 ta' April 2006
   li temenda d-Deċiżjoni 2003/526/KE fir-rigward tal-miżuri għall-kontroll tad-deni klassiku tal-ħnieżer fil-Ġermanja
   (innotifikata taħt dokument numru C(2006) 1521)
   (Test b'rilevanza għaż-ŻEE)
   (2006/284/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u żootekniku applikabbli għall-kummerċ intra-Komunitarju ta' ċerti annimali ħajjin u prodotti bil-ħsieb tat-tlestija tas-suq intern (1), u b'mod partikolari l-Artikolu 10(4) tagħha,
   Billi:
   
               (1)
            
            
               Bħala reazzjoni għat-tifqigħat tad-deni klassiku tal-ħnieżer f'ċerti Stati Membri, ġiet adottata d-Deċiżjoni tal-Kummissjoni 2003/526/KE tat-18 ta' Lulju 2003 dwar il-miżuri ta' protezzjoni li jirrelataw mad-deni klassiku tal-ħnieżer f'ċerti Stati Membri (2). Dik id-Deċiżjoni tistabbilixxi ċerti miżuri oħra ta' kontroll tal-marda li għandhom x'jaqsmu mad-deni klassiku tal-ħnieżer.
            
         
               (2)
            
            
               Il-Ġermanja għarrfet lill-Kummissjoni bl-iżvilupp riċenti ta' dik il-marda fil-ħnieżer slavaġ fl-istat federali ta' Nordrhein-Westfalen. Fid-dawl ta' l-informazzjoni epidemjoloġika disponibbli, iż-żoni tal-Ġermanja fejn japplikaw miżuri ta' kontroll tal-marda għandhom jiġu emendati biex jinkludu ċerti żoni ta' Nordrhein-Westfalen u żoni viċini fir-Rheinland-Pfalz.
            
         
               (3)
            
            
               Is-sitwazzjoni tal-marda f'żoni oħra ta' l-istat federali tar-Rheinland-Pfalz tjiebet b'mod sinifikanti. Għalhekk il-miżuri previsti fid-Deċiżjoni 2003/526/KE li jikkonċernaw dawk iż-żoni m'għandhomx japplikaw iktar.
            
         
               (4)
            
            
               Id-Deċiżjoni 2003/526/KE għandha għalhekk tiġi emendata skond dan.
            
         
               (5)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness li jinsab mad-Deċiżjoni 2003/526/KE qed jinbidel bl-Anness li jinsab ma' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar it-12 ta' April 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29. Direttiva kif emendata l-aħħar mid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (2)  ĠU L 183, 22.7.2003, p. 46. Deċiżjoni kif emendata l-aħħar bid-Deċiżjoni Nru 2005/946/KE (ĠU L 342, 24.12.2005, p. 100).
   
      ANNESS
      
         
            “ANNESS
            PARTI I
            Iż-żoni tal-Ġermanja u ta' Franza msemmija fl-Artikoli 2, 3, 5, 6, 7 u 8
            1.   Il-Ġermanja
            
                     
                        A.
                     
                     
                        Fl-istat federali ta' Rheinland-Pfalz:
                        
                                    (a)
                                 
                                 
                                    id-Distretti: Südliche Weinstraße u Ahrweiler u Daun;
                                 
                              
                                    (b)
                                 
                                 
                                    il-Bliet ta': Landau u Pirmasens;
                                 
                              
                                    (ċ)
                                 
                                 
                                    fid-distrett Bitburg-Prüm: il-muniċipalità ta' Prüm, il-lokalitajiet ta' Burbach, Balesfeld u Neuheilenbach (fil-muniċipalità ta' Kyllburg);
                                 
                              
                                    (d)
                                 
                                 
                                    fid-distrett Cochem-Zell: il-muniċipalitajiet ta' Kaisersesch u Ulmen;
                                 
                              
                                    (e)
                                 
                                 
                                    fid-distrett Germersheim: il-muniċipalitajiet ta' Lingenfeld, Bellheim u Germersheim;
                                 
                              
                                    (f)
                                 
                                 
                                    fid-distrett Mayen-Koblenz: il-muniċipalità ta' Vordereifel, il-muniċipalità ta' Mendig fil-punent ta' l-awtostrada A 61 u t-triq nazzjonali B 262 u l-belt ta' Mayen fil-punent tat-triq nazzjonali B 262 u fit-tramuntana tat-triq nazzjonali 258;
                                 
                              
                                    (g)
                                 
                                 
                                    fid-distrett Südwestpfalz: il-muniċipalitajiet ta' Waldfischbach-Burgalben, Rodalben, Hauenstein, Dahner-Felsenland, Pirmasens-Land u Thaleischweiler-Fröschen, il-lokalitajiet ta' Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben u Knopp-Labach.
                                 
                              
                  
                     
                        B.
                     
                     
                        Fl-istat federali ta' Nordrhein-Westfalen:
                        
                                    (a)
                                 
                                 
                                    il-Belt ta' Aachen: fin-nofsinhar ta' l-awtostadi A4, a544 u t-triq nazzjonali B1;
                                 
                              
                                    (b)
                                 
                                 
                                    il-Belt ta' Bonn: in-nofsinhar tat-triq nazzjonali 56 u l-awtostrada A 565 (Bonn-Endenich sa Bonn-Poppelsdorf) u l-lbiċ tat-triq nazzjonali 9;
                                 
                              
                                    (ċ)
                                 
                                 
                                    fid-distrett Aachen: il-Bliet ta' Monschau u Stolberg, il-muniċipalitajiet ta' Simmerath u Roetgen;
                                 
                              
                                    (d)
                                 
                                 
                                    fid-distrett Düren: il-Bliet ta' Heimbach u Nideggen, il-muniċipalitajiet Hürtgenwald u Langerwehe;
                                 
                              
                                    (e)
                                 
                                 
                                    fid-distrett Euskirchen: il-Bliet Bad Münstereifel, Mechernich, Schleiden u l-lokalitajiet ta' Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (fil-Belt ta' Euskirchen), il-muniċipalitajiet ta' Blankenheim, Dahlem, Hellenthal, Kall u Nettersheim;
                                 
                              
                                    (f)
                                 
                                 
                                    fid-distrett Rhein-Sieg: il-Bliet ta' Meckenheim u Rheinbach, il-muniċipalità Wachtberg, il-lokalitajiet ta' Witterschlick, Volmershofen, Heidgen (fil-muniċipalità ta' Alfter) u l-lokalitajiet ta' Buschhoven, Morenhoven, Miel u Odendorf (fil-muniċipalità ta' Swisttal).
                                 
                              
                  2.   Franza:
            It-territorju tad-Dipartiment ta' Bas-Rhin u l-Moselle li jinsab fil-Punent tar-Renu u l-kanal bejn ir-Renu u l-Marne, fit-Tramuntana ta' l-awtostrada A 4, fil-Lvant tax-xmara Sarre u fin-nofsinhar tal-fruntiera mal-Ġermanja u l-muniċipalitajiet ta' Holtzheim, Lingolsheim u Eckbolsheim.
            PARTI II
            Iż-żoni tas-Slovakkja msemmija fl-Artikoli 2, 3, 5, 7 u 8
            It-territorju ta' l-Amministrazzjonijiet Distrettwali Veterinarji u ta' l-Ikel (DVFA) ta' Trenčín (inklużi d-distretti ta' Trenčín u Bánovce nad Bebravou), Prievidza (inklużi d-distretti ta' Prievidza u Partizánske), Púchov (inkluż id-distrett ta' Ilava biss), Žiar nad Hronom (inkluż id-distretti ta' Žiar nad Hronom, Žarnovica u Banská Štiavnica), Zvolen (inklużi d-distretti ta' Zvolen, Krupina u Detva), Lučenec (inklużi d-distretti ta' Lučenec u Poltár) u Veľký Krtíš.”